"Салаватка FM ешлыкны бар республика белән сорадык. Бирмәделәр"

	26 ноябрьдә Мәскәүдә узган FM ешлыкларны бүлү бәйгесендә "Дастан FM" да, "Курай" да җиңмәде. "Татмедиа" вәкиле Марат Ибляминов комиссия әгъзаларының татар радиоларына ешлык бирмәс өчен төрле сәбәп табуын әйтә.	 "Татмедиа" ачык акционерлык җәмгыяте җитәкчесенең беренче урынбасары Марат Ибляминов 26 ноябрьдә Мәскәүдә үткән федераль телерадиотапшырулар комиссиясендә җырчы Салават Фәтхетдиновның "Дастан FM" радиосына ешлык дәгъвалаган. Бу бәйгедә "Курай" вәкилләре дә катнашты. "Курай"лар күп еллар инде ешлык алу өчен Мәскәү юлын таптый, бу юлы да алар уңышсыз кайтты. Комиссия Казандагы 96.8 МГц һәм 98.0 МГц ешлыкларын "Комсомольская Правда" һәм "Наше Радио"га бирү карары чыгарды. Ибляминов ешлыкларны бүлү комиссиясендә утырганнарның милли радиоларны санга сукмауларын әйтә.  
	---	
Матбугат.ру

	№ --- | 28.11.2014	


